July, 2008 | Alexander skryf Afrikaans
Posted on 21 July, 2008 1 June, 2010
Terug van Suid-Afrika, môre België
Ek is nou ‘n paar dae terug in Londen na so ‘n fantastiese vakansie in Suid-Afrika en Namibië met vriende en familie. Drie weke was ‘n baie lang tyd om weg van my huis af te wees en ek was so bly toe ek terug gekom het en het my vrou weer gesien.
Ek het vroeër geskryf oor wat ek gedoen het en waar ek was so daar’s miskien nie te veel meer om te sê nie. Ek het klompie Afrikaanse boeke en koerante gekoop so daar’s veel om nou in Londen vir my te lees. Eintlik een ding wat baie cool was, is toe ek ‘n Van Coke Kartel t-hemp probeer koop het want ek kon nie een in die winkels koop nie. My vriend het my gehelp en het ‘n paar mense gebel en uiteindelik het hy met die kitarris gepraat en ons het sy huis toe gegaan om een te kry en het ‘n klein bietjie met die band gesels.
Ek wou ek het meer Afrikaans gepraat maar soms was ek eintlik baie bly om Engels te praat. Ek kon nie almal se aksent verstaan nie en mense praat so vinnig dat dikwels ek sukkel. Ek vind dit nou makliker om Afrikaans te lees, ek dink. Wel ek het amper ‘n hele Afrikaanse boek op die vlug gelees. Ek weet nie hoeveel ek my Afrikaans verbeter het nie en ek weet ek maak foute wanneer ek dit praat en skryf maar dit was so goed om die lewende taal te ervaar.
Dit was lekker om familielede weer te sien maar ongelukkig kon ek nie almal sien nie so ek wil nou volgende jaar terug kom en huur ‘n motor en ry deur Noord-Kaap en gaan cousins in Johannesburg sien. Ons het ook ‘n neef in Maputo so dan kan ek ‘n ander Afrika land besoek. Ek weet nou meer oor Suid-Afrika en het ‘n beter idee oor wat ek wil en kan doen.
Ek moet sê ek was baie bly om te hoor dat soveel mense Afrikaans nog praat. In die buiteland lees jy dikwels dat die talle mense wat Afrikaans praat, daal. Dit is dalk die waarheid – ek weet nie, ek woon oorsee – maar in Noord-Kaap en Namibië was Afrikaans die baas.
En nou gaan ek môre België toe.
Onder is ‘n paar foto’s.
In Kalkbaai buite ‘n restaurant wat ‘n ou spoorwegwa is.
Valsbaai. Dit was warm en winderig.
‘n Herdenking aan soldate wat gesneuwel het. Die Kasteel, Kaapstad.
Kolmanskop, Namibië. Baie interessant en vol Duitsers.
“Is jy ‘n rob? Ja, jy is!” ‘n Rob in Walvisbaai. So ‘n mooi vent.
Die strand tussen Swakopmund en Walvisbaai, Namibië.
Duitse Lutherse kerk, Swakopmund.
Vrouens verkoop velle op die B1 suid van Windhoek af.
‘n Paar kilometers suid van Rehoboth af, Namibië.
Kees die bobbejaan rook sy pyp. Die hotel in Keetmanshoop. Hy is dood maar dis ‘n bietjie vreemd.
Karretjie mense in Namibië en Britstown, Noord-Kaap!
Ek staan by Augrabies-waterval, Suid-Afrika.
Binne die Taal Moumument, Paarl.
Terug in Suid-Afrika!
En dan die reisigers kom terug!
Namibië was baie mooi en ek (en ons) het so ‘n lekker verblyf gehad. Van Windhoek af het ons Rehoboth toe gegaan omdat ek die museum wou besoek en ek stel ‘n groot belang in die Basters. Ons het weer in Keetmanshoop gebly en toe het Augrabies toe gery. Die valle was baie mooi en ons het baie foto’s geneem. Gister het ons deur Grobblershoop, Prieska, Britstown, Beaufort West gery op pad na Kaapstad. Die Noord-Kaap is so pragtig en soveel groener as Namibië en ek is bly om dit te sien. Britstown lyk ‘n mooi dorpie en ons het ook karretjie mense gesien. Daar was sneeu op die berge in die Heks Rivier Vallei (regte naam?) maar ongelukkig was dit donker so ons kon nie foto’s neem nie.
Vandag gaan ek ‘n neef en niggie ontmoet en dan moet ek besluit wat ek sal doen voordat ek volgende Sondag verlaat.
Ek sal foto’s oplaai sodra ek terug in Londen is.
Ons is nou in Swakopmund en ons sal vir drie dae hierso bly voordat ons terug trek. Dit voel baie Duits hier.
Die ry van Winhoek af was nie te ver nie en die weer nou hier is baie lekker. Dis land is so anders – baie droog, soms is daar blomme, soms net sand en woestyn en ‘n huis elke tien of twintig myle. Dis nie die land vir stedelike mense nie! Ons het bobbejane, bokke en donkies langsaan die pad gesien.
Okei, dis al vir nou.
Ons is nou in Namibië. Ons het gister van Melkbosstrand af deur Vredendal, Garies, Springbok gegaan voordat ons oor die grens gery het. Gisteraand het ons in Lüderitz gebly en dit het soveel gereën! Dit was ongelooflik. Ek kan nie sê dat daar veel in Lüderitz is om te doen nie en die weer was so sleg ons kon nie veel sien nie.
Vandag het ons Kolmanskop gaan sien wat baie indrukwekkend is en ek het veel foto’s geneem. Môre vertrek ons na Windhoek vir een nag en dan na Swakopmund. Hopelik sal die weer mooi wees en ek kan sandplankry.
Ek praat nog Afrikaans en ‘n bietjie Duits. Dis goed om te sien net hoeveel mense Afrikaans in Namibië gebruik maar ek kan nie sê of ek eintlik verbeter nie!
Posted on 2 July, 2008 11 June, 2009
Wat het ek in Suid-Afrika gedoen?
Ek is nou ‘n paar dae in Suid-Afrika en ek het so ‘n mooi verblyf.
Ek het in Walmer Estate gebly waar my vriend Sybrandus se huis is. Sondag was ek Bo Kaap toe wat baie mooi is met die pragtige en kluervolle huise. Toe het ek na Tafelberg gegaan. Die uitsig is uitstekend maar ongelukkig het die wolke gekom sodat ek nie te veel kon sien nie. In die aand het ons die voetbal gekyk in ‘n kroeg op Langstraat.
Maandag het ons na Skiereiland getrek. Ons het ontbyt in Kalkbaai geëet, die restaurant is ‘n ou spoorwegwa wat baie mooi is. Toe het ons deur Vishoek gery na Simonstad. Ons het die Vloot Museum besoek wat baie interessant is. Toe het ons na die Kaappunt toe gegaan. Dit was baie winderig maar die son geskyn het en die uitsig is fantasties en ek het veel foto’s geneem. In die aand was ons in Groenpunt.
Dinsdag het ek die Kasteel besoek. Ek het baie daarvan gehou – ek hou van die Kaap se geskeidenis en ook militêre geskeidenis. Toe het ek die Slawe Museum en die Joodse en Holocaust Museums besoek wat baie interessant is.
Ek is nou in Melkbosstrand met Eben en Natalie se familie. Dis ‘n stille dorpie ‘n paar kilometers noord van Kaapstad af wat aan die kus lê. En vandag – ek het in die oseaan geswem! Ja, ek was die sneeu-wit Engelsman in die see wat soos ‘n walvis lyk!
Môre gaan ons Namibië toe en ek weet nie hoe dikwels ek die internet sal kan lees nie. Daarna sal ek terug in Kaapstad wees en hopelik sal al my neefs en niggies sien.
Ek probeer om Afrikaans die hele tyd te praat en ek hou baie van die geleentheid om dit te doen. Orals hoor ek Afrikaans – ou mense, volwasse mense en kinders van alle rasse so dis goed om uit te vind dat die taal so belangrik in die Kaap is. Hopelik sal ek verafrikaans!